Ioana Pârvulescu

Ioana Pârvulescu ()  o eseistă, publicistă, critic literar român și profesor la Universitatea din București.

Biografie 

A absolvit Facultatea de Litere a Universității din București, secția română-franceză, în 1983. Între 1983 – 1990 a fost profesoară (de română și franceză) la Școala nr. 1 din Roata de Jos, județul Giurgiu. Între 1990 –1993 a fost redactor la Editura Litera București. Între 1993 - 2010, a fost redactor la săptămânalul România literară, responsabil cu secțiunea de critică literară. Rubrici săptămânale permanente în această perioadă: Cronica literară, Premiile literare, Alfabetul doamnelor (istoria personajului literar feminin în literatura română), Alfabetul domnilor (istoria personajului literar masculin), Revista revistelor interbelice, Cronica optimistei/pesimistei (tablete literare) etc. Colaborări cu articole la principalele reviste culturale din România.
În prezent, este profesor universitar la Departamentul de Studii Literare al Facultății de Litere din București. 

Devine doctor în filologie, în 1999, cu teza Prejudecăți literare. Opțiuni comode în receptarea literaturii române, coordonată de criticul literar Nicolae Manolescu. Lucrarea este alcătuită dintr-o primă parte teoretică urmărind definirea prejudecății literare și delimitarea ei, dintr-o a doua parte aplicativă referitoare la literatura română și din anexe arhivistice. A fost publicată parțial cu titlul Prejudecăți literare, Ed. Univers Educațional, București, 1999.

La Editura Humanitas, a coordonat colecția „Cartea de pe noptieră”.

Coautor la manualele de limba și literatura română (clasele IX-XII), apărute la Editura Humanitas Educațional.

Listă de publicații

Volume 
 Lenevind într-un ochi (poezie), Ed. Eminescu, București, 1990
 Alfabetul doamnelor (critică literară), Ed. Crater, București, 1999
 Prejudecăți literare (teorie și critică literară), Ed. Univers, „Excellens”, București, 1999
 Întoarcere în Bucureștiul interbelic (eseu), Ed. Humanitas, București, 2003 
 În intimitatea secolului 19, Ed. Humanitas, București, 2005 
În țara Miticilor. De șapte ori Caragiale, Ed. Humanitas, București, 2007 
 Întoarcere în secolul 21, Ed. Humanitas, București, 2009
 Viața începe vineri (roman), Ed. Humanitas, 2009 
 Cartea întrebărilor, Ed. Humanitas, București, 2010
 Lumea ca ziar. A patra putere: Caragiale, Ed. Humanitas, Bucuresti, 2011 
 Viitorul începe luni (roman), Ed. Humanitas, Bucuresti, 2012 
 Cum continuă povestea, poezie. Ed. Humanitas, București, 2014
 Inocenții, roman, Ed. Humanitas, București, 2016
 Dialoguri secrete,  Ed. Humanitas, București, 2018
 Prevestirea, roman, Ed. Humanitas, București, 2020
 Invizibilii, carte pentru copii, Ed. Humanitas, București, 2022

Proze în volume colective 

 Un pariu la Paris, în volumul Povești de dragoste la prima vedere, Ed. Humanitas 2008
 Prima carte cu secret, în volumul Care-i faza cu cititul, Ed. Art, 2010
 Dorința, în volumul Cui i-e frică de computer?, Ed. Arthur 2013
 Nu știu să mint  și Necunoscuta, în volumul Uite cine vorbește, Ed. Arthur 2016
 România redusă la scară. La scara trenului, în volumul Cum să fii fericit în România, Ed. Humanitas 2017
 Prietenul meu, în manualul de literatură română pentru clasa a VI-a, Ed. Art, 2017

Opere traduse în limbi străine
 Viața începe vineri
 La vie commence vendredi, ediție de Odile Serre și traducere în limba franceză de Marily Le Nir, Paris, 2016.
 Life begins on Friday, traducere în limba engleză de Alistair Ian Blyth, Londra, 2016.
 La vita comincia venerdì, traducere în limba italiană de Mauro Barindi, Roma, 2020.
 Inocenții
 Wo die Hunde in drei Sprachen bellen, traducere în limba germană de Georg Aescht, Viena, 2021.

Volume colective coordonate și antologii 
De ce te iubesc. Paradoxurile iubirii în poezia lumii, antologie, Ed. Humanitas, București, 2006
Intelectuali la cratiță. Amintiri culinare și 50 de rețete - Ed. Humanitas, 2012; 
Și eu am trăit în comunism, Ed. Humanitas, 2015;

Traduceri în limba română
 Angelus Silesius - Cherubinischer Wandersmann / Călătorul heruvimic, poezie, ediție bilingvă, Ed. Humanitas, București, 1999, cu aparat critic de specialitate, 168 p. (din germană)
 Maurice Nadeau - Să fie binecuvântați (memorii), Ed. EST, București, 2002, 576 p. (din franceză)
 Laurent Seksik - Consultația (2007), 
 Rainer Maria Rilke - Îngerul păzitor (2007), 
 René Goscinny, Albert Uderzo - Asterix, viteazul gal (2017), Cosorul de aur (2018),
 Milan Kundera - Sărbătoarea neînsemnătății (2014).
 Antoine de Saint-Exupéry - Micul prinț (2015)

Afilieri 
 Membră în Uniunea Scriitorilor din România, din 1999
 Membră fondatoare a Societății de Comparatistică din România

Premii 
 Premiul pentru critică literară al Uniunii Scriitorilor din România pe anul 1999 pentru Alfabetul doamnelor (Ed. Crater, București, 1999)
 Premiul al Uniunii Europene pentru Literatură, 2013, pentru romanul Viața începe vineri (2009)
 Premiul al Uniunii Europene pentru Literatură, 2018, pentru nuvela O voce

Note

Legături externe 

 Articole semnate de Ioana Pârvulescu, în Dilema Veche
 Un eseu de Ioana Pârvulescu
 LiterNet
 Ioana Parvulescu, autor Humanitas
 Interviuri neconventionale la TVR 
 Ioana Parvulescu la Targul de Carte de la Barcelona, 28 septembrie 2010, Alexandra Olivotto, Evenimentul zilei
 Conferinta ICR Bucuresti, 23 mai 2011, Cosmin Navadaru, HotNews.ro
 Premiile Radio Romania Cultural, 21 martie 2011, Mediafax
 Dan C. Mihailescu despre Cartea intrebarilor
 Lansare Cartea intrebarilor

Articole biografice
 Sa ne cunoastem scriitorii - Ioana Parvulescu, 2 mai 2007, DAN C.MIHAILESCU, Jurnalul Național

Interviuri

 „Daca n-ar exista critica, literatura si-ar pierde umbra“ (I). Interviu cu Ioana PARVULESCU, Svetlana Cârstean, Observator cultural - numărul 74, iulie 2001
 „Daca n-ar exista critica, literatura si-ar pierde umbra“ (II). Interviu cu Ioana PARVULESCU, Svetlana Cârstean, Observator cultural - numărul 75, iulie 2001
 Ioana Pârvulescu: „N-a existat Bucureștiul perfect“, 20 decembrie 2009, Dan Boicea, Adevărul
 Ioana Pârvulescu: „Niciodată nu ne plătim de tot datoriile morale”, 23 noiembrie 2010, Dana G. Ionescu, Adevărul
 "Povestea se transmite din gură în gură”, Ficțiunea OPTm, 25 mai 2020

Nașteri în 1960
Scriitori români în viață
Eseiști români
Traducători români
Critici literari români
Istorici literari români
Absolvenți ai Facultății de Litere din București
Absolvenți ai Universității din București
Profesori universitari români
Caragialeologi
Profesori români în viață
Scriitoare române
Profesoare române
Brașoveni
Scriitoare din secolul al XX-lea
Scriitoare din secolul al XXI-lea